Karin Ptaszek

Karin Ptaszek-Kochis, f. Ptaszek (født 24. december 1971) er en dansk tennisspiller, der var professionel på ITF Women's Circuit i perioden 1994-96, og som vandt fire ITF-titler i double og en titel i single. Ptaszek repræsenterede endvidere Danmark i Fed Cup i 25 holdkampe i perioden 1988-96. Fra 1997 til 2000 spillede hun for Brigham Young University, med hvem hun vandt to nationale holdmesterskaber.

Ptaszek har vundet 24 individuelle Danmarksmesterskaber i tennis, heraf syv i damesingle, ni i damedouble og otte i mixed double. Hun vandt den første titel som 19-årig i 1990, mens den sidste DM-titel blev vundet i 1999.

Efter sin professionelle karriere har Ptaszek uddannet sig og arbejdet i USA som lærer og tennistræner.

Internationale resultater 

Karin Ptaszek spillede som professionel på ITF Women's Circuit i perioden 1994-96, hvor hun vandt fire ITF-titler i double og en titel i single og i alt vandt $ 46.280 i præmiepenge. Hendes største resultat var doublesejren i $25.000-turneringen i Brest i 1994 sammen med Els Callens. De fire øvrige titler blev vundet i $10.000-turneringer, der på det tidspunkt var den laveste kategori af turneringer på ITF Women's Circuit.

Hendes højeste placeringer på WTA's verdensrangliste opnåede hun i 1994 med en placering som nr. 265 i single og en 230.-plads i double.

Single 

Turneringssejre (1)

Finalepladser (1)

Double 

Turneringssejre (4)

Finalepladser (0)

Fed Cup  

Ptaszek repræsenterede Danmark i Fed Cup i 25 holdkampe i perioden 1988-96, og hun er dermed den spiller, der har spillet fjerdeflest holdkampe for Danmark, kun overgået af Eva Dyrberg (40), Tine Scheuer-Larsen (35) og Karina I. Jacobsgaard (28).

I Fed Cup spillede hun i alt 39 enkeltkampe, i hvilke hun opnåede 23 sejre og 16 nederlag, heraf 13 sejre og 11 nederlag i single samt 10 sejre og 5 nederlag i double. Karin Ptaszek og Tine Scheuer-Larsen er den doublekonstellation, der gennem tiden har vundet flest kampe (5) for Danmarks Fed Cup-hold.

Nationale resultater 

Karin Ptaszek har vundet 24 individuelle Danmarksmesterskaber i tennis i perioden fra 1990 til 1999, heraf syv i single, ni i damedouble og otte i mixed double, og hun ligger dermed på 14.-pladsen i statistikken over spillere, der gennem historien har vundet flest DM-titler. 

 Udendørs-DM i tennis
 Damesingle
  Guld (4): 1990, 1991, 1992, 1995.
 Damedouble
  Guld (5): 1990, 1991 (m. Henriette Kjær-Nielsen), 1993 (m. Sofie Albinus), 1994, 1995 (m. Tine Scheuer-Larsen).
 Mixed double
  Guld (5): 1991, 1992, 1997, 1998, 1999 (m. Christian Camradt).

 Indendørs-DM i tennis
 Damesingle
  Guld (3): 1991, 1992, 1996.
 Damedouble
  Guld (4): 1991 (m. Henriette Kjær-Nielsen), 1993, 1994, 1996 (m. Tine Scheuer-Larsen).
 Mixed double
  Guld (3): 1992, 1994, 1996 (m. Christian Camradt).

Fra 1997 til 2000 spillede Karin Ptaszek for Brigham Young University, med hvem hun vandt to nationale holdmesterskaber.
 NCAA Women's Tennis Championship, Division II
 Hold
  Guld (2): 1999, 2000 (Brigham Young University).

Privatliv 

Karin Ptaszek-Kochis er gift med Matt Kochis, og sammen har de to børn: Dylan og Kylie.

I perioden 1997-2009 uddannede Karin Ptaszek sig i markedsføring og ledelse på forskellige universiteter i USA.
 Bachelor i international business management fra Brigham Young University, Hawaii (1997-2000).
 MBA i markedsføring og ledelse fra Loyola University, Chicago (2002-06).
 PA Certified Business Teacher fra Immaculata University, Chester County (2007-09).

Hun har siden 2012 arbejdet som klubpro i Whitford Country Club nær Philadelphia, USA.

Kilder 

 ITF - Karin Ptaszek  
 WTA - Karin Ptaszek 
 Fed Cup - Karin Ptaszek  
 LinkedIn - Karin Ptaszek-Kochis
 Viking Athletics - Karin Ptaszek-Kochis  
 Whitford Country Club - Racquets Pros  

Tennisspillere fra Danmark
Tennistrænere fra Danmark
Tennisspillere fra HIK Tennis